*Lēmuma projekts*

**Par paredzētās darbības akceptēšanu**

Alūksnes novada pašvaldībā 2024. gada 25. martā saņemts iesniegums (reģistrēts ar Nr. ANP/1-40/24/995), Iesniedzējs – sabiedrība ar ierobežotu atbildību “Alūksnes putnu ferma”, vienotais reģistrācijas numurs 43203003333, juridiskā adrese “Putni”, Ziemera pagasts, Alūksnes novads, LV-4301, (turpmāk – Ierosinātājs) ar lūgumu akceptēt paredzēto darbību - SIA “Alūksnes putnu ferma” vistu audzēšanas un olu ražošanas kompleksa “Alūksnes putnu ferma” pārbūve un ražošanas apjomu palielināšana Alūksnes novadā, Ziemera pagastā.

Alūksnes novada dome konstatē:

Paredzētās darbības norises vieta ir nekustamā īpašuma “Putni” (kadastra Nr. 3696 008 0051), kas sastāv no trīs zemes vienībām ar kadastra apzīmējumiem 36960080051, 36960080052, 36960080177, Ziemera pagastā, Alūksnes novadā.

Paredzētās darbības ietvaros plānots pārbūvēt esošās novietnes (Nr. 1; 4‑5 un 6-8) un būvēt jaunas novietnes (Nr. 9‑16), palielinot dējējvistu vietu skaitu no 425 000 līdz 1 674 000 vietām, modernizēt novietni Nr. 1, mainot turēšanas sistēmu no sprostiem uz voljēriem, palielināt saražotās produkcijas – vistu olu – apjomu no 124 milj. gadā līdz 485 milj. gadā (alternatīva Nr. 3), uzbūvēt jaunu lopbarības cehu ar jaudu 15–18 tonnas gatavās barības stundā, uzsākt olu produktu ražošanu, ierīkot divus jaunus dziļurbumus, izbūvēt jaunu mēslu pagaidu krātuvi, uzbūvēt nepieciešamo infrastruktūru.

Paredzētai darbībai, pamatojoties uz Vides pārraudzības valsts biroja (turpmāk – Birojs) 29.03.2022. lēmumu Nr.4-02/14/2022 “Par stratēģiskā ietekmes uz vidi novērtējuma procedūras piemērošanu”, ir izstrādāts ietekmes uz vidi novērtējums (turpmāk – Ziņojums). Ziņojuma izstrādātājs SIA “Estonian, Latvian & Lithuanian Environment”, reģistrācijas Nr.40003374818, juridiskā adrese Vīlandes iela 3-6, Rīga, LV-1010.

Ziņojums “SIA “Alūksnes putnu ferma” vistu audzēšanas un olu ražošanas kompleksa “Alūksnes putnu ferma” pārbūve un ražošanas apjomu palielināšana Alūksnes novadā, Ziemera pagastā” Birojā tika iesniegts 2023.gada 31.maijā (1.redakcija). Papildinātais Ziņojums Birojā iesniegts 2024.gada 9.janvārī (2.redakcija). Paziņojumi par Ziņojuma iesniegšanu Birojā tika ievietoti Alūksnes novada pašvaldības tīmekļa vietnē [www.aluksne.lv](http://www.aluksne.lv), Ierosinātājas tīmekļa vietnē [www.apf.lv](http://www.apf.lv) un Biroja tīmekļa vietnē [www.vpvb.gov.lv](http://www.vpvb.gov.lv). Ziņojums un tā aktualizētās versijas bija pieejamas Ierosinātājas tīmekļa vietnē [www.apf.lv](http://www.apf.lv). izstrādātāja tīmekļa vietnē [www.environment.lv/lv/aktualitates](https://environment.lv/lv/aktualitates).

Paziņojums par Ziņojuma sabiedrisko apspriešanu tika publicēts Alūksnes novada pašvaldības tīmekļa vietnē [www.aluksne.lv](http://www.aluksne.lv), ierosinātājas tīmekļa vietnē [www.apf.lv](http://www.apf.lv), tīmekļa vietnē [www.environment.lv/lv/aktualitates](https://environment.lv/lv/aktualitates), papīra formātā pieejams Alūksnes novada pagastu apvienības pārvaldē, Alūksnes Valsts un pašvaldības vienotajā klientu apkalpošanas centrā, uz vietas uzņēmumā SIA “Alūksnes putnu ferma”. Rakstiskus priekšlikumus bija iespējams iesniegt līdz 2023.gada 27.martam. Sabiedriskās apspriešanas tiešsaistes sanāksme notika 2023.gada 20.martā un klātienes sanāksme 2023.gada 24.martā SIA “Alūksnes putnu ferma” adresē “Putni”, Ziemera pagastā, Alūksnes novadā. Saskaņā ar sanāksmes protokolu tajā piedalījās 14 personas. Klātesošajiem tika sniegta informācija par uzņēmuma līdzšinējo un plānoto darbību, ietekmes uz vidi novērtējuma procedūru, kā arī bija iespēja uzdot jautājumus un saņemt atbildes.

Paredzētai darbībai Birojs 22.02.2024. ir izsniedzis atzinumu “Atzinums Nr.5-04/1/2024 par SIA “Alūksnes putnu ferma” vistu audzēšanas un olu ražošanas kompleksa “Alūksnes putnu ferma” pārbūves un ražošanas apjomu palielināšanas Alūksnes novadā, Ziemera pagastā ietekmes uz vidi novērtējuma ziņojumu” (turpmāk – Atzinums Nr.5-04/1/2024), kas izdots saskaņā ar likuma “Par ietekmes uz vidi novērtējumu” 20.panta pirmo daļu un tajā noteikti nosacījumi saskaņā ar šā likuma 20.panta desmito daļu.

Saskaņā ar Alūksnes novada pašvaldības domes 2015. gada 27. augusta saistošo noteikumu Nr. 14/2015 “Alūksnes novada teritorijas plānojums 2015.-2027. gadam, Teritorijas izmantošanas un apbūves noteikumi un grafiskā daļa” (ar grozījumiem, kas izdarīti ar Alūksnes novada pašvaldības domes 2023.gada 27.aprīļa saistošajiem noteikumiem Nr. 7/2023; 2023.gada 31.augusta saistošajiem noteikumiem Nr. 22/2023), paredzētās darbības teritorija atrodas Alūksnes novada Rūpnieciskajā apbūves teritorijā. Atļautā teritorijas izmantošana, saskaņā ar Alūksnes novada teritorijas plānojuma 2015.-2027.gadam ir:

360. Vieglās rūpniecības uzņēmumu apbūve (13001).

361. Smagās rūpniecības un pirmapstrādes uzņēmumu apbūve (13002): ārpus Alūksnes pilsētas

un ciemiem.

362. Lauksaimnieciskās ražošanas uzņēmumu apbūve (13003).

363. Derīgo izrakteņu ieguve (13004): ārpus Alūksnes pilsētas un ciemiem.

364. Atkritumu apsaimniekošanas un pārstrādes uzņēmumu apbūve (13005): ārpus Alūksnes

pilsētas un ciemiem.

365. Inženiertehniskā infrastruktūra (14001).

366. Transporta lineārā infrastruktūra (14002).

367. Transporta apkalpojošā infrastruktūra (14003).

368. Noliktavu apbūve (14004).

369. Energoapgādes uzņēmumu apbūve (14006).

Pamatojoties uz Pašvaldību likuma 10. panta pirmās daļas 21. punktu, likuma “Par ietekmes uz vidi novērtējumu” 6.1 panta sesto daļu, 21. panta pirmo daļu, 22. panta pirmo un otro daļu, 23. panta pirmo un otro daļu, Ministru kabineta 2015. gada 13. janvāra noteikumu Nr. 18 “Kārtība, kādā novērtē paredzētās darbības ietekmi uz vidi un akceptē paredzēto darbību” VIII nodaļu,

akceptēt sabiedrības ar ierobežotu darbību “Alūksnes putnu ferma”, vienotais reģistrācijas numurs LV43203003333 paredzēto darbību – SIA “Alūksnes putnu ferma” vistu audzēšanas un olu ražošanas kompleksa “Alūksnes putnu ferma” pārbūve un ražošanas apjomu palielināšana Alūksnes novadā, Ziemera pagastā, nekustamajā īpašumā “Putni” (kadastra Nr.3696 008 0051), tās sastāvā esošās trīs zemes vienībās (kadastra apzīmējumi 3696 008 0051, 3696 008 0052, 3696 008 0177, Ziemera pagastā, Alūksnes novadā īstenojot alternatīvu Nr.3 - pārbūvēt esošās novietnes (Nr. 1; 4‑5 un 6-8) un būvēt jaunas novietnes (Nr. 9‑16), palielinot dējējvistu vietu skaitu no 425 000 līdz 1 674 000 vietām, modernizēt novietni Nr.1, mainot turēšanas sistēmu no sprostiem uz voljēriem, palielināt saražotās produkcijas – vistu olu – apjomu no 124 milj. gadā līdz 485 milj. gadā. Uzbūvēt jaunu lopbarības cehu ar jaudu 15–18 tonnas gatavās barības stundā, uzsākt olu produktu ražošanu, ierīkot divus jaunus dziļurbumus, izbūvēt jaunu mēslu pagaidu krātuvi, uzbūvēt nepieciešamo infrastruktūru, ar nosacījumu, ka sabiedrība ar ierobežotu atbildību “Alūksnes putnu ferma” izpilda Vides pārraudzības valsts biroja 2024.gada 22.februāra atzinumā Nr.5-04/1/2024 ietvertos obligātos nosacījumus, normatīvajos aktos paredzētās beznosacījuma prasības, kas ir saistītas ar būvju tehniskajiem risinājumiem un būvniecību, gaisa piesārņojošo vielu emisiju un izmaiņām gaisa kvalitātē, smaku emisiju un tās izplatību, trokšņa līmeņa izmaiņām, augsnes, grunts, virszemes un pazemes ūdeņu piesārņojuma iespējamību, avārijas un negadījuma riskiem, paredzētās darbības limitējošiem un ierobežojošiem faktoriem.

Lēmums ir pārsūdzams Administratīvajā rajona tiesā viena mēneša laikā no tā spēkā stāšanās dienas.